text: Sejr til Esbjerg fB vil rykke
  02 marts 2015 kl. 12.20
  En hjemmesejr over AaB mandag aften på Blue Water Arena vil sende Esbjerg fB op på femtepladsen i superligaen med komfortabel afstand til bunden.
  - En sejr kan virkelig rykke os i tabellen. Det bliver en svær, men ikke uløselig opgave mod et godt fodboldhold, der ikke primært lever på fysikken. Vi står meget godt til AaB, og jeg forventer en jævnbyrdig kamp, siger EfB-cheftræner Niels Frederiksen.
  Han konstaterer, at ingen af forårets kampe i Superligaen frem til søndag eftermiddag er endt uafgjort, og at en sejr over AaB vil sende EfB op på femtepladsen med komfortabel afstand til bunden.
  Kampen mod AaB fløjtrs op i aften kl. 19.00 på Blue Water Arena.
  